**Notă informativă**

**la proiectul hotărârii Guvernului privind aprobarea**

**Regulamentului privind accesul publicului la informație, justiție și participare la adoptarea deciziilor de mediu**

|  |
| --- |
| * + - 1. Denumirea autorului şi, după caz, a participanţilor la elaborarea proiectului |
| Proiectul Hotărârii Guvernului pentru aprobarea Regulamentului privind accesul publicului la informație, justiție și participare la adoptarea deciziilor de mediu este elaborat de către Ministerul Mediului. |
| 2. Condiţiile ce au impus elaborarea proiectului de act normativ şi finalităţile urmărite |
| Necesitatea elaborării proiectului Regulamentului privind accesul publicului la informație, justiție și participare la adoptarea deciziilor de mediu, este condiționată de existența următoarelor probleme: asigurarea informațională deficitară cu privire la drepturile și obligațiile cetățenilor în vederea participării lor la adoptarea deciziilor de mediu, cât și cu privire la dreptul acestora la justiție, iar lipsa acestor cunoștințe a generat o implicare redusă din partea cetățenilor în procesul de luare a deciziilor de mediu.  Principalele acte normative și documente de politici care condiționează intervenția statului și elaborarea proiectului Hotărârii Guvernului pentru aprobarea Regulamentului privind accesul publicului la informație, justiție și participare la adoptarea deciziilor de mediu sunt:   * Acordul de Asociere dintre Republica Moldova, pe de o parte și Uniunea Europeană, Comunitatea Europeană a Energiei Atomice și statele membre ale acestora, pe de altă parte, ratificat prin Legea nr. 112/2014 Republica Moldova și-a asumat un șir de angajamente îndreptate spre alinierea la normele și standardele Uniunii Europene în mai multe domenii, printre care și domeniul mediului. Astfel, în ceea ce privește compartimentul *„mediului”*, anexa nr. XI la capitolul 16 al AA, este prevăzută obligația transpunerii *Directivei 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului publicată în Jurnalul Oficial al Uniunii Europene (JO) nr. L 41 din 14 februarie 2000.* * *Convenția privind accesul la informație, justiție și participarea publicului la adoptarea deciziilor în domeniul mediului, semnată la Aarhus, Danemarca, la 25 iunie 1998 și ratificată prin Hotărârea Parlamentului RM nr.346 din 07.04.1999 publicată la 22-04-1999 în Monitorul Oficial Nr. 39-41 art. 178.* * *Planul de acțiuni al Ministerului Mediului pentru anul 2023 aprobat la 30.01.2023*- pct.10.5. * *Legea nr. 148/2023 privind accesul la informațiile de interes public, (Monitorul Oficial al Republicii Moldova, 2023 nr. 234 art.410)- care stabilește la art. (2) alin. (3) că* accesul la informația de mediu se realizează în modul stabilit de Guvern.   Accesul la informația de mediu reprezintă inclusiv participarea publicului în procesul de luare a deciziilor. Totodată, persoanele pot solicita informații de mediu pentru o serie de motive, și nu doar pentru a participa la procesul decizional, acest principiu fiind consacrat nu doar la nivel internațional și la nivelul legislației Uniunii Europene, dar și prin reglementările la nivel național, prevederile Legii nr.148/2023 privind accesul la informațiile de interes public fiind un exemplu concludent în acest sens.  *Scopul* elaborării proiectului Hotărârii Guvernului pentru aprobarea Regulamentului privind accesul publicului la informație, justiție și participare la adoptarea deciziilor de mediu este asigurarea și protecția drepturilor fiecărei persoane de a trăi într-un mediu înconjurător prielnic sănătății și bunăstării sale prin garantarea accesului la informație, justiție și participare la adoptarea deciziilor de mediu.  Prevederile Regulamentului sunt îndreptate spre atingerea următoarelor *obiective*:  Garantarea accesului publicului la informație, justiție și participare la adoptarea deciziilor de mediu prin racordarea legislației naționale la legislația UE.  Asigurarea transparenței în procesul decizional prin sporirea gradului de implicare a publicului în luarea deciziilor de mediu.  *Finalitatea urmărită* prin aprobarea proiectului Regulamentului presupune stabilirea unui cadru legal care asigură garantarea accesului publicului la informație, justiție și participare în luarea deciziilor de mediu și asigurarea punerii în concordanță a legislației respective cu noile reglementări generale privind accesul la informația de interes public și cu prevederile Convenție privind accesul la informație, justiție și participarea publicului la adoptarea deciziilor în domeniul mediului.  Impactul estimat în urma aprobării proiectului sus-menționat va fi unul major, care va facilita accesul publicului la informațiile de mediu, va încuraja participarea acestuia în procesul luării deciziilor, va reduce obstacolele de ordin normativ în antrenarea publicului interesat, precum și va impune caracterul proactiv al autorităților publice în diseminarea informației, inclusiv prin garantarea unui drag înalt de transparență a procesului de luare a deciziilor de mediu. |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
| Prezentul proiect de Regulament privind accesul publicului la informație, justiție și participare la adoptarea deciziilor de mediu transpune prevederile Directivei 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului publicată în Jurnalul Oficial al Uniunii Europene L 41 din 14 februarie 2000.  Pentru a demonstra gradul de compatibilitate a proiectului Hotărârii de Guvern pentru aprobarea Regulamentului cu legislația Uniunii Europene, a fost elaborat tabelul de concordanță, care va fi supus expertizei de către Centrul de Armonizare a Legislației. |
| 4. Principalele prevederi ale proiectului şi evidențierea elementelor noi |
| Proiectul hotărârii Guvernului privind aprobarea Regulamentului privind accesul publicului la informație, justiție și participare la adoptarea deciziilor de mediu este constituit din preambul, 7 capitole și stabilește:   * capitolul I *„Dispoziții generale”* preved*e* obiectul, scopul, domeniul de aplicare, anumite definiții și garantează principiul proactiv în diseminarea informațiilor de mediu de către autoritățile publice, promovând inclusiv dreptul de participare a publicului la luarea deciziilor. * capitolul II *„Drepturile și obligațiile autorităților publice și solicitanților*”, fiind un element de noutate legislativă, este elaborat în corespundere cu Convenția privind accesul la informație, justiție și participarea publicului la adoptarea deciziilor în domeniul mediului, semnată la Aarhus ce obligă autoritățile publice să disemineze drepturile care le are publicul, astfel în scopul implementării Convenției, capitolul cuprinde 2 secțiuni: secțiunea I „Drepturile și obligațiile autorităților publice” care statuează principalele drepturi, dar și obligațiile ce le revin autorităților publice în procesul diseminării informației de mediu din oficiu sau la cerere și secțiunea II „Drepturile și obligațiile publicului” care stabilește principalele drepturi deținute de persoanele fizice și juridice privind accesul la informație, justiție și participarea la adoptarea deciziilor în formele și condițiile stabilite de lege și prezentul Regulament. * capitolul III *„Garantarea accesului la informația de mediu”* cuprinde mai multe secțiuni printre care: Secțiunea I „Transparența proactivă” care reprezintă o novație de ordin normativ, elaborată în corespundere cu noile prevederi aleLegii nr. 148/2023 din 09.06.2023 privind accesul la informațiile de interes public, conform căreia informația de mediu va fi făcută publică pe paginile web ale autorităților publice și prin intermediul subdiviziunilor specializate de informare și relații cu publicul din cadrul autorităților publice. Totodată, stabilește tipurile de informații privind mediul care trebuie să fie permanent actualizate și diseminate publicului. Secțiunea II „Comunicarea informației de mediu la cerere” prevede că orice persoană fizică sau juridică poate să solicite și să obțină informații de mediu prin înaintarea unei cereri. Stabilește în mod exhaustiv conținutul obligatoriu al cererii, modul de transmitere a cererii (electronic, prin poștă, direct sau prin telefon), termenii și modalitățile de soluționare a acesteia. Secțiunea III „Evidența și raportarea cererilor privind informația de mediu” include modalitatea și termenele de ținere a evidenței și raportare a cererilor. Secțiunea IV „Excepțiile accesului la informația de mediu” stabilește cazurile de respingere totală sau parțială a cererilor privind informația de mediu, stabilind în acest sens o delimitare clară între cazurile de respingere a cererilor respective, totodată, stabilește obligația argumentării din partea autorităților publice a respingerii, precum și posibilitatea readresării cererii și conținutul obligatoriu al refuzului accesului la informațiile de mediu. * capitolul IV *„Participarea publicului la luarea deciziilor de mediu”* prevede modurile de implicare a publicului în procesul luării deciziilor în problemele legate de mediu. * capitolul V *„Accesul la justiție și contestarea”,* în scopul garantării accesului publicului la informația de mediu, în conformitate cu prevederile Convenției privind accesul la informație, justiție și participarea publicului la adoptarea deciziilor în domeniul mediului prevede modalitățile de contestare în instanțele de judecată a solicitanților care se consideră lezați în anumite drepturi, conținând în acest sens, un element de noutate în reglementarea și implementarea dreptului respectiv prevăzut în convenție. * capitolul VI „*Tarife***”** stabilește dreptul autorităților publice de a percepe anumite plăți pentru acordarea unor tipuri de informații de mediu. * capitolul VII „*Dispoziții finale și tranzitorii***” prevede modalitățile de soluționare a cererilor depuse până la intrarea în vigoare a prezentului Regulament, precum și termenii de intrare în vigoare a prevederilor acestuia.** |
| 5. Fundamentarea economico-financiară |
| Proiectul Hotărârii de Guvern pentru aprobarea Regulamentului privind accesul publicului la informație, justiție și participare la adoptarea deciziilor de mediu nu implică costuri legate de aprobarea și implementarea acestuia. |
| 6. Modul de încorporare a actului în cadrul normativ în vigoare |
| Pentru aprobarea și implementarea Regulamentului nu este necesară înființarea, reorganizarea sau desființarea unor instituții. La data intrării în vigoare a prezentei hotărâri, Hotărârea Guvernului nr. 1467/2016 pentru aprobarea Regulamentului privind accesul publicului la informaţia de mediu (Monitorul Oficial al Republicii Moldova, 2017, nr. 60-66 art. 132), se abrogă. |
| 7. Avizarea şi consultarea publică a proiectului |
| În procesul de elaborare a proiectului Regulamentului privind accesul publicului la informație, justiție și participare la adoptarea deciziilor de mediu sunt respectate regulile procedurale prevăzute de Legea nr. 239/2008 privind transparența în procesul decizional, Legea nr. 100/2017 cu privire la actele normative și Hotărârea Guvernului nr. 610/2018 pentru aprobarea Regulamentului Guvernului.  Anunțul de inițiere a elaborării proiectului Regulamentului privind accesul publicului la informație, justiție și participare la adoptarea deciziilor de mediu a fost plasat pe pagina web oficială a ministerului. Acesta poate fi vizualizat la următorul link: <https://mediu.gov.md/ro/content/anun%C8%9B-cu-privire-la-ini%C8%9Bierea-elabor%C4%83rii-proiectului-regulamentului-cu-privire-la>  Proiectul Regulamentului și Nota informativă au fost plasate pentru consultări publice pe pagina web oficială a Ministerului Mediului [www.mediu.gov.md](http://www.mediu.gov.md) și pe [www.particip.gov.md](http://www.particip.gov.md). Propunerile și obiecțiile, urmare a procesului de consultare publică, urmează a fi luate în considerare. La fel, proiectul urmează a fi consultat și avizat cu Ministerele și Instituțiile interesate, conform procedurii prevăzute de legislație. |
| 8. Constatările expertizei anticorupție |
| Proiectul elaborat urmează a fi supus expertizei anticorupție de către Centrul Național Anticorupție în conformitate cu Legea integrității nr. 82/2017. Informația privind rezultatele expertizei anticorupție va fi inclusă după recepționarea raportului de expertiză anticorupție. |
| 9. Constatările expertizei de compatibilitate |
| Proiectul elaborat va fi supus expertizei de compatibilitate, conform procedurii. Informația privind rezultatele expertizei va fi inclusă după recepționarea avizului de la CAL. |
| 10. Constatările expertizei juridice |
| Informația privind rezultatele expertizei juridice va fi inclusă după recepționarea avizului expertizei juridice. |
| 11. Constatările altor expertize |
| Constatările altor expertize urmează a fi anexate. |

**Ministerul Mediului Iordanca-Rodica IORDANOV**